CELEX: 32017D1968
Language: mt
Date: 2017-10-26 00:00:00
Title: Deċiżjoni tal-Kumitat Politiku u ta' Sigurtà (PESK) 2017/1968 tas-26 ta' Ottubru 2017 dwar il-ħatra tal-Kmandant tal-Operazzjoni tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) (ATALANTA/3/2017)

28.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 279/55
            
         DEĊIŻJONI TAL-KUMITAT POLITIKU U TA' SIGURTÀ (PESK) 2017/1968
   tas-26 ta' Ottubru 2017
   dwar il-ħatra tal-Kmandant tal-Operazzjoni tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) (ATALANTA/3/2017)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2008/851/PESK tal-10 ta' Novembru 2008 dwar l-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (1) (Atalanta), u b'mod partikolari l-Artikolu 6 tagħha,
   Billi:
   
               (1)
            
            
               Bis-saħħa tal-Artikolu 6(1) tal-Azzjoni Konġunta 2008/851/PESK, il-Kunsill awtorizza lill-Kumitat Politiku u ta' Sigurtà (“KPS”) biex jieħu deċiżjonijiet dwar il-ħatra tal-Kmandant tal-Operazzjoni tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (“Kmandant tal-Operazzjoni tal-UE”).
            
         
               (2)
            
            
               Fit-18 ta' Mejju 2016, il-KPS adotta d-Deċiżjoni (PESK) 2016/808 (2) li taħtar lill-Brigadier Ġeneral A. MAGOWAN bħala Kmandant tal-Operazzjoni tal-UE.
            
         
               (3)
            
            
               Ir-Renju Unit ippropona li l-Maġġur Ġeneral Charlie STICKLAND OBE jieħu post il-Brigadier Ġeneral Robert A. MAGOWAN bħala Kmandant tal-Operazzjoni tal-UE.
            
         
               (4)
            
            
               Il-Kumitat Militari tal-UE jappoġġa dik il-proposta.
            
         
               (5)
            
            
               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-elaborazzjoni u fl-implimentazzjoni ta' deċiżjonijiet u azzjonijiet tal-Unjoni li għandhom implikazzjonijiet ta' difiża,
            
         ADOTTA DIN ID-DEĊIŻJONI:
   Artikolu 1
   Il-Maġġur Ġeneral Charlie STICKLAND OBE huwa b'dan maħtur Kmandant tal-Operazzjoni tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja, b'effett mis-7 ta' Novembru 2017.
   Artikolu 2
   Id-Deċiżjoni (PESK) 2016/808 hija b'dan imħassra.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.
   Hija għandha tapplika mis-7 ta' Novembru 2017.
   
      Magħmul fi Brussell, is-26 ta' Ottubru 2017.
      
         
            Għall-Kumitat Politiku u ta' Sigurtà
         
         
            Il-President
         
         W. STEVENS
      
   
   
      (1)  ĠU L 301, 12.11.2008, p. 33.
   
      (2)  Id-Deċiżjoni tal-Kumitat Politiku u ta' Sigurtà (PESK) 2016/808 tat-18 ta' Mejju 2016 dwar il-ħatra tal-Kmandant tal-Operazzjoni tal-UE għall-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (Atalanta) (ATALANTA/2/2016) (ĠU L 132, 21.5.2016, p. 103).